Yksinäisyys kalvaa noin puolen miljoonan nuoren ja vanhan suomalaisen terveyttä.

– Minulla ei ole ketään, jolle puhua. Tuntuu kuin välillä haluaisin kuolla. Mä elän täs maailmassa haamuna, ei mua tänne kukaan jää kaipaamaan, kirjoitti 11-vuotias tyttö Niina Junttilan kirjassa Kavereita nolla - lasten ja nuorten yksinäisyys.

Suomesta on tullut yksinäisten yhteiskunta: ainakin puoli miljoonaa suomalaista kärsii yksinäisyydestä. Pitkäaikainen yksinäisyys heikentää hyvinvointia ja terveyttä.

Oletko sinä yksin? Miltä yksinäisyys tuntuu? Miten se vaikuttaa terveyteesi? Mitä muuta se aiheuttaa sinulle?

Tai oletko tukenut yksinäistä? Mikä olisi paras lääke yksinäisyyteen? Ja kuka voi vähentää yksinäisyyttä?

A2-ilta kerää tarinoita yksinäisyydestä ja vinkkejä sen selättämiseen tähän keskusteluun. Keskiviikkona 23.11. päivystämme puoleenyöhön asti. Torstaina 24.11. keskustelu on auki viimeisen päivän kello 9-17.

Yksinäisyys on merkittävä terveysriski, joka jopa tappaa. Mitä tälle kansantaudille voi tehdä? A2 Yksinäisyys-ilta TV2 keskiviikkona 23.11. klo 21.30. #a2ilta